Evángelos Venizélos
Evángelos Venizélos (Ευάγγελος Βενιζέλος) (sündinud 1. jaanuaril 1957) on Kreeka poliitik. Ta oli 25. juunist 2013 kuni 27. jaanuarini 2015 Kreeka asepeaminister ja välisminister. Enne seda 17. juunist 2011 kuni 21. märtsini 2012 oli ta asepeaminister ja rahandusminister. 18. märtsil 2012 valiti ta sotsiaaldemokraatliku erakonna PASOK esimeheks. Ta on konstitutsiooniõiguse professor Thessaloníki Aristotelese Ülikooli õiguskoolis.